அப்பொழுது, ஒரு நண்பர் என்னிடம் "நீ எந்த மகாபாரதம், யாரால் இயற்றப்பட்ட மகாபாரதம் படித்துள்ளாய்?" என்று வினவினார். நான் இரண்டு மூன்று பெயர்களை உரைத்தேன். அவர், "நீ எந்த மகாபாரதம் படித்திருந்தாலும், எது உண்மையானது என்று உன்னால் கூற முடியுமா?" என்றார். பிறகு, "உண்மையான மகாபாரதம் என்று கூறப்படும் எதிலும், பிராமணர்களையும் அந்தணர்களையும் உயர்த்தியே காட்டுவர். காரணம், உண்மையான பாரதத்தை பிராமணர்களால் மாற்றி எழுதப்பட்டு அவர்களுக்கு ஏற்ற வகையில் திருத்தப்பட்டு பின்னர், அவர்கள் உண்மையான மகாபாரத நூலை எரித்துவிட்டனர்", என்று கூறினார்.